שירי ארצי

שירי ארצי (נולדה בישראל ב-11 במרץ 1972) היא תסריטאית, מדבבת, פזמונאית, מנחת טלוויזיה, סופרת ומבקרת ספרות ישראלית. זוכת "פרס האקדמיה לטלוויזיה".

ביוגרפיה
ארצי נולדה בתל אביב למילכה ולשלמה ארצי. היא גדלה והתחנכה בשכונת צהלה שבצפון העיר, ובבית הספר התיכון "תלמה ילין". לאחר סיום לימודיה בתיכון למדה צרפתית בסורבון וכן פילוסופיה וספרות עברית באוניברסיטה העברית.

קריירה 
במקביל ללימודיה עבדה ארצי כמבקרת ספרים בעיתון "העיר" וכמדבבת. היא דיבבה בין היתר בסדרות הטלוויזיה המצוירות "הדרדסים", "סיסי הנסיכה", "הילדים מארץ עוץ" ו"רון הדבורון".

ארצי הנחתה בטלוויזיה את תוכניות הספרות "הסימניה" לצד אירי ריקין ו"עושים רוח", וכן את תוכנית הבוקר "יום חדש" לצד גידי גוב, אותה עזבה לאחר ארבעה חודשים לצורך כתיבת ספרה "בוץ", שיצא לאור בשנת 2006. היא כתבה את פרקי יום שלישי של העונה השנייה של "בטיפול", במשותף עם עוזי וייל, וכמו כן כתבה שירים לנורית גלרון ולשי זורניצר.

ספריה 
 2006 "בוץ" רומן ביכורים
 ב-2022 יצא לאור, בהוצאת כנרת זמורה דביר, ספרה "סיפורים מן הפרידה".

חיים אישיים 
אביה שלמה ארצי, כתב עליה את שיריו "שירי ואני", "על שירי ואבא שלה" ו"טלפני טלפני", ותמונתה הופיעה על שער אלבומו שלמה ארצי שר ומספר לילדים על יאן הגמד. אחיה הם בן ארצי ויונתן.

ארצי נשואה לשחקן יפתח קליין. ב-2017 נפרדו לשנה וחצי וחזרו לחיים משותפים ולהם שלושה ילדים.

קישורים חיצוניים

הערות שוליים 

שירי
צהלה: אישים
מנחות טלוויזיה ישראליות
סופרות ישראליות
סופרים ישראלים
סופרות כותבות עברית
סופרים כותבי עברית
תסריטאיות טלוויזיה ישראליות
תסריטאי טלוויזיה ישראלים
מדבבות ישראליות
מדבבים ישראלים
פזמונאים ישראלים
בוגרות תלמה ילין
בוגרי תלמה ילין
בוגרות האוניברסיטה העברית בירושלים
בוגרי האוניברסיטה העברית בירושלים
זוכי פרס האקדמיה לטלוויזיה: תסריטאים
תסריטאיות ישראליות
תסריטאים ישראלים
ישראליות שנולדו ב-1972
ישראלים שנולדו ב-1972